Anno domini 1544, die vero 27 mensis septembris, coram nobis Guillelmo Chausson, presbytero, in legibus licenciato, insignis ecclesie Autissiodorensis lectore et canonico, nec-non et reverendi in Christo patris et domini D. Francisci de Dintavilla, Dei et sancte sedis apostolice gratia Autiss. episcopi, in spiritualibus et temporalibus vicario generali, clerus civitatis Autiss. et suburbiorum omnium, ad hoc expresse vocatus in aula palatii episcopalis Autiss. comparens personaliter, elegit a pluralitate votorum coram astantibus recollectorum magistros Laurentium Robert et Nicolaum Davy ecclesie Autiss. canonicos ad illos presentandum et nominandum incolis et habitantibus hujus civitatis Autiss. ut alterum ex ipsis eligant et assumant pro altero scabino sive gubernatore negotiorum communium civitatis, secundum ritum et consuetudinem antiquos. Actum die, loco, mense et anno supradictis. Anno 1546, supra nominatus Robert fuit retentus gubernator clericus urbis Autiss. usque ad annum 1548, in festo sancti Remigii. De triennio in triennium fit electio.